Сапраўды, германскі фактар адыграў важную ролю ў спробе ўтварэння БНР, што вынікала з тагачасных рэалій: рэспубліка была абвешчана на тэрыторыі, акупаванай Германіяй. Але БНР была не нямецкім, а выключна беларускім праектам! Асновы яго былі закладзены ў рэзалюцыі Першага Усебеларускага з’езда, які праходзіў у снежні 1917 года ў Мінску і быў разагнаны бальшавікамі. Праўда, гаворкі пра незалежную дзяржаву ў рашэннях з’езда не было. Яго ўдзельнікі выказаліся за захаванне Беларусі на правах аўтаноміі ў складзе Расійскай Дэмакратычнай Федэратыўнай Рэспублікі.